Επανήλθε η διάταξη που βγάζει λάδι τους Σταθάκη-Φωτάκη για τα κονδύλια του Πανεπιστημίου Κρήτης

Επανέφερε η κυβέρνηση την πολυσυζητημένη διάταξη για την «αθώωση» του υπουργού Οικονομίας, Γιώργου Σταθάκη, και του αναπληρωτή υπουργού Παιδείας, Κώστα Φωτάκη, σχετικά με την κακοδιαχείριση κονδυλίων στο Πανεπιστήμιο Κρήτης το χρονικό διάστημα 1996 - 2004.



Αν και η επίμαχη ρύθμιση είχε αποσυρθεί από το υπό συζήτηση νομοσχέδιο του Υπουργείου Παιδείας για την έρευνα, αυτή επανήλθε μέσω τροπολογίας που υπογράφουν 6 βουλευτές του ΣΥΡΙΖΑ, με επικεφαλής τον Κωνσταντίνο Γαβρόγλου



Οι συνυπογράφοντες βουλευτές προκρίνουν την προστασία των καθηγητών, που είχαν εμπλακεί στην υπόθεση κακοδιαχείρισης των κονδυλίων του Ειδικού Λογαριασμού Κονδυλίων Έρευνας του Πανεπιστημίου, επιβαρύνοντάς τον με περίπου 1 εκατομμύριο ευρώ από αυτόν για την ιατροφαρμακευτική περίθαλψη φοιτητών μέσω ιδιωτικής ασφάλισης.







